Държавен вестник, бр. 8, 2026 г., стр. 3

БРОЙ  8	
Д Ъ Р Ж А В Е Н  В Е С Т Н И К 	
СТР.  3   
и бр. 89 от 2019 г.) и Закона за устройство 
на територията; към окончателното искане 
за плащане общините прилагат окончателен 
отчет/акт, удостоверяващ изпълнените и 
приети СМР – по образец, съгласно прило­
жение № 3, подписани от всички участници 
в строителния процес;
5. извършване на плащане на „Непред­
видените разходи“ (до размера на реално 
приетите непредвидени разходи, но не повече 
от 10 на сто от предвидените СМР съгласно 
сключения/сключените договор/договори с 
изпълнител/изпълнители) се извършва едно­
кратно след изпълнение на всички предвидени 
СМР и се отчитат отделно с представяне 
на образец съгласно приложение № 4 (под­
писани от всички участници в строител­
ния процес), придружено с отчети/актове, 
удостоверяващи изпълнените непредвидени 
СМР; отчитането на непредвидени разходи 
се извършва при доказана и приета от Възло­
жителя необходимост съгласно изискванията 
на сключения/сключените договор/договори 
с изпълнител/изпълнители и действащото 
законодателство; плащания по искания за 
непредвидени разходи се извършват текущо 
след получаване в МРРБ на искане за пла­
щане по образец – приложение № 1.
(3) Авторският и строителният надзор се 
заплащат еднократно след подписване на 
споразумението по чл. 1, ал. 1 текущо след 
получаване в МРРБ на заявление за плащане 
в свободен текст, придружено със сключен 
договор на общината с изпълнител. 
(4) Министерството на регионалното 
развитие и благоустройството верифицира 
и потвърждава към Българската банка за 
развитие разходите, като разглежда всички 
искания за плащане по ал. 1 – 3, по които 
документите са надлежно представени и 
отговорят на всички условия в споразуме­
нията. Ако искането за плащане не може 
да бъде одобрено и са необходими разясне­
ния, корекции, допълнителна информация 
и/или документи, МРРБ уведомява общи­
ната и определя срок за отстраняване на 
констатирани неточности.
(5) Представители на МРРБ могат да из­
вършват проверки по документи и на място 
за изпълнението на обекта. 
(6) При случаи на установени нередности 
или данни за такива МРРБ има право да 
спре плащанията до изясняване на обстоя­
телствата, свързани с нередността, за което 
писмено уведомява общината и съответните 
компетентни органи при необходимост.
(7) Въз основа на уведомление от МРРБ 
Българската банка за развитие предоставя 
средствата от осигуреното за сметка на 
банката финансиране по чл. 1, ал. 2 по от­
критата за тази цел в банката сметка в евро 
на съответната община, от която сметка се 
извършват плащанията към изпълнителите 
по сключените споразумения. Уведомлението 
се изпраща от МРРБ, след като са изпълнени 
съответните условия по ал. 1 и 2, приложими 
за отпускането на аванс, междинно, окон­
чателно плащане или плащане на авторски 
и/или строителен надзор.
(8) За откриването и закриването на 
сметката по ал. 7 не се изисква съгласието 
на Министерството на финансите. Банката 
обезпечава средствата по тези сметки и пре­
доставя периодична информация за тях по 
приложимия за банковите бюджетни сметки 
на общините ред съгласно указанията на 
министъра на финансите и управителя на 
Българската народна банка по чл. 152, ал. 13 
от Закона за публичните финанси.
(9) За целите на отчетността и статисти­
ката на публичните финанси предоставените 
средства по сметката на съответната община 
по ал. 7 се отразяват като получено финан­
сиране по съответния общински бюджет, 
като погашението и разходите по неговото 
обслужване се извършват чрез бюджета на 
Министерството на регионалното развитие 
и благоустройството съгласно чл. 7, ал. 3 за 
сметка на осигурени от централния бюджет 
средства.
Чл. 4. Кметовете на общини предоставят 
на министъра на регионалното развитие 
и благоустройството месечни отчети за 
изпълнение на сключените споразумения, 
съдържащи информация за фактическото и 
финансовото изпълнение на проекта, както 
и прогноза за финансовите потоци, които 
ще са им необходими по години до края на 
срока за изпълнение на целия проект – по 
образец, съгласно приложение № 5.